fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Paniikkisäästöissä ei pidä leikata hyvinvoinnin ja terveyden edistämisestä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Sote-uudistus
Hyvinvoinnin, terveyden ja turvallisuuden edistäminen sekä eriarvoisuuden kaventaminen (hyte-työ) on Suomessa yksi tärkeistä kuntien ja julkisten sosiaali- ja terveyspalveluiden lakisääteisistä tehtävistä.
Tämä ei ole ihme, sillä hyvinvointi ja terveys ja turvallisuus syntyvät ja niitä ylläpidetään ihmisten arjessa ja arjen ympäristöissä.
STM:n syyskuisen uutisen mukaan kunnat toivovat tulevassa sote-rakenteessa tässä asiassa roolia. Kunnat eivät kuitenkaan pysty huolehtimaan hyte-työstä yksin, vaan yhteistyö sairaanhoitopiirien ja muiden alueellisten toimijoiden kanssa on välttämätöntä.
Nyt vaarana on, että alueiden tekemä tärkeä hyte-työ lakaistaan pois sairaanhoitopiirien ja maakuntien liittojen säästösuunnitelmissa ja YT-neuvotteluissa.
Alueellinen hyte-työ on lakisääteistä
Alueellinen vastuu hyte-työstä on määritelty terveydenhuoltolaissa (§34-36) sairaanhoitopiirin kuntayhtymälle. Sairaanhoitopiirin kuntayhtymän on laadittava järjestämissuunnitelma, jossa on määritelty terveyden ja hyvinvoinnin edistämistä koskevia tavoitteita ja vastuutahoja.
Sairaanhoitopiiri voi esimerkiksi liittää yhteen alueellaan tutkimusta ja kehittämistä ja viedä tuloksia palveluketjuihin. Yksittäinen kunta ei usein kykene suoriutumaan näistä tehtävistä yksin.
Alueellista hyvinvointityötä tarvitaan kuntien tueksi
Sairaanhoitopiirin on lisäksi tarjottava alueen kunnille asiantuntemusta ja tukea järjestämällä koulutusta, kokoamalla hyvinvointi- ja terveysseurantatietoja sekä levittämällä näyttöön perustuvia toimintamalleja.
Sairaanhoitopiirin on tärkeää ja järkevää olla aktiivisesti mukana sellaisten alueellisten strategioiden ja suunnitelmien valmistelussa, joilla on vaikutusta väestön hyvinvointiin, terveyteen ja turvallisuuteen.
Näitä ovat esimerkiksi aluekehityssuunnitelmat ja -ohjelmat, alueellinen hyvinvointikertomus ja hyvinvointisuunnitelma tai vaikkapa seutukunnan maankäytön suunnittelu.
Hyvät käytännöt eivät leviä eikä osaaminen synny itsestään
Sote-ammattilaisilla on asiantuntemus ennaltaehkäisevästä työstä. On tärkeää, että sairaanhoitopiirin ammattilaiset ovat mukana tunnistamassa kuntien eri sektoreiden toimien hyvinvointi- ja terveysvaikutuksia ja miettimässä niille toimivia ratkaisuja.
Ratkaisut voivat joskus olla vaikuttavampia, kun ne tehdään aluetasolla.
Aluetasolla on myös mahdollisuus levittää hyviä ja vaikuttavia käytäntöjä, jotka voivat osaltaan olla lieventämässä tautitaakkaa ja kalliin hoidon tarvetta. Näitä hyviä käytäntöjä on jo tunnistettu.
Sairaanhoitopiirissä voidaan esimerkiksi ottaa käyttöön muun muassa varhainen tunnistaminen, mini-interventio ja motivoiva neuvonta alkoholinkäytön ja siitä aiheutuvien vakavampien haittojen vähentämiseksi tai systemaattinen kaatumisvaaran arviointi iäkkäillä henkilöillä.
Siltoja on rakennettava yhdessä
Paljon on tehtävissä myös siltojen rakentamiseksi erikoissairaanhoidon, perusterveydenhuollon ja kuntien eri sektoreiden välille.
Kun terveydenhuollossa tunnistetaan riskissä oleva asiakas, on tärkeää, että hänet ohjataan kunnan terveyttä vahvistavien palvelujen piiriin, ja kunnassa on joku ottamassa koppia asiakkaasta. Terveyttä vahvistavia palveluja voivat olla vaikka liikunta- tai kulttuuripalvelut.
Alueilla leikataan, kun pitäisi rakentaa
Miksi olemme huolissamme hyte-työn resurssoinnista?
Samaan aikaan, kun eri puolella Suomen sairaanhoitopiirejä käydään yt-neuvotteluja, Rinteen hallitusohjelmassa kaavaillaan alueellisten itsehallintoalueiden ja yhteistyöalueiden olevan järjestämisvastuussa tulevaisuuden sosiaali- ja terveyspalveluista. Puhutaan tulevaisuuden sote-keskuksista ja tähän ollaan pystyttämässä valtakunnallista kehittämisohjelmaa.
Ettei tulevaisuuden sote-keskus olisi vain korjaamo
Sote-keskuksissa tarjottavia palveluja, mukaan lukien ehkäisevät ja edistävät palvelut, ei tehdä tyhjiössä, vaan yhteistyössä eri toimijoiden kanssa.
Alueilla jo tehtyjä edistävien ja ehkäisevien palvelujen toimivia ratkaisuja, yhteistyön rakenteita ja verkostoja ei nyt kannata jättää heitteille. Päinvastoin niitä kannattaa ylläpitää aktiivisesti, jotta toimivat yhteistyökuviot ovat valmiina tulevaisuuden sote-keskusten aloittaessa toimintansa.
Juuri nyt alueilla kannattaa huolehtia, että hyte-työlle on riittävät resurssit ja hyte-osaajat ovat mukana tulevaisuuden sote-keskusten suunnittelussa. Kuntien lisäksi sairaanhoitopiirin ja muiden alueellisten toimijoiden on tärkeää olla mukana vaikuttamassa alueen väestön hyvinvointiin ja terveyteen, eikä vain olla korjaamassa jo tapahtunutta ongelmaa. Se on kallista.
Hyvinvoinnin ja terveyden edistämisen johtaminen, THL
STM kysyi kuntien näkemyksiä sosiaali- ja terveyspalvelujen tuottamisesta – yhteenveto julkaistu. Uutinen 27.9.2019, STM.
Nella Savolainen erityisasiantuntija Hyvinvoinnin ja terveyden edistäminen, THL
Tapani Kauppinen kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.